|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **Asistencia lekárovi pri zavádzaní PMK u muža** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | * zaviesť permanentný močový katéter * predchádzať retencii moču a komplikáciám z inkontinencie moču * vypláchnuť močový mechúr (osobitný štandard) |
| Skupina starostlivosti: | pacient s indikáciou zavedenia permanentného močového katétra (ďalej len PMK) |

**Kritéria štruktúry**

|  |  |  |
| --- | --- | --- |
| Š1 | Pracovníci: | Lekár ,žiak – praktická sestra |
| Š2 | Prostredie: | Zdravotnícke zariadenie |
| Š3 | Pomôcky: | sterilný permanentný močový katéter vhodnej veľkosti, sterilné rukavice vhodnej veľkosti, jednorazové rukavice, tvárová maska, jednorazová podložka, sterilné gázové tampóny, sterilné gázové štvorce, sterilná Petriho miska, sterilná 10ml striekačka, sterilný roztok (aqua pro injekcione, F1/1), zberné vrecko na moč, háčik na zavesenie zberného vrecka, emitná miska, dezinfekčný roztok na sliznice (napr.Rivanol), Mesocain gel, p.p. sterilná skúmavka, pomôcky na zabezpečenie hygieny u imobilných (nádoba na vodu, jednorazové hygienické vrecko, mydlo, uterák) svietidlo, stolík, sterilná rúška s otvorom, peán, sterilný uzáver na PMK, buničitá vata a ostatné pomôcky podľa zvyklosti pracoviska |
| Š4 | Dokumentácia: | zdravotná dokumentácia |

**Kritéria procesu**

|  |  |
| --- | --- |
| P1 | Lekár vysvetlí pacientovi dôvod zavedenia PMK a informuje ho o postupe výkonu. |
| P2 | Praktická sestra zabezpečí pacientovi intímne prostredie. |
| P3 | Praktická sestra pripraví pomôcky tak, aby ich mala na dosah ruky. |
| P4 | Praktická sestra si navlečie jednorazové rukavice. |
| P5 | Praktická sestra podloží jednorazovú podložku pod sedaciu časť pacienta a  ak je potrebné pomôže zaujať polohu s odtiahnutými nohami od seba, u imobilných vykoná hygienickú starostlivosť. |
| P6 | Praktická sestra pripraví sterilné tampóny v dezinfekčnom roztoku na Petriho miske a Mesocaingel na sterilnom štvorci. |
| P7 | Lekár si nasadí tvárovú masku a sterilné rukavice . |
| P8 | Lekár vydezinfikuje ústie močovej rúry správnym spôsobom (na každý ster použije nový tampón, zároveň skontroluje a posúdi tkanivo okolo ústia močovej rúry). |
| P9 | Praktická sestra podá lekárovi za aseptických podmienok (PMK vysunutý z ochranného obalu, ktorý sestra uchopí dominantnou rukou a a jeho začiatok navlhčí  Mesocaingelom na sterilnom štvorci). |
| P10 | Praktická sestra napojí koniec katétra na zberné močové vrecko. |
| P11 | Lekár jemne zavádza katéter do močového mechúra a moč vyteká do zberného vrecka na moč. |
| P12 | Praktická sestra naplní balónik močového katétra a lekára jemným poťahovaní overí fixovanie močového katétra. |
| P13 | Praktická sestra zavesí zberné vrecko na háčik pod úroveň močového mechúra pacienta. |
| P14 | Praktická sestra sa postará o dekontamináciu a uloženie pomôcok. |
| P15 | Lekár zaznamená výkon do dokumentácie pacienta. |

**Kritéria výsledku**

|  |  |
| --- | --- |
| V1 | Pacient bol oboznámený s potrebou a priebehom zavedenia PMK. |
| V2 | Pacient mal zavedený PMK predpísaným spôsobom. |
| V3 | V dokumentácii pacienta sú zaznamenané údaje o výkone. |